Nog prostitute in die weste ontdek | Rekord Moot
“Dit bly ‘n moelike situasie vir inwoners, polisie en maatskaplike werkers.” April 21, 2017 Eric Cordier by die plakkershut ’n Plakkershut, wat vermoedelik vir prostitusie gebruik word, is Woensdag in die weste van Pretoria ontdek.
Volgens inwoner, Eric Cordier wat ook help om misdaad te bekamp, sê hy het op die plakkershut in Schuttestraat afgekom tydens een van sy patrollies.
Cordier sê ook dat onwettige storting drasties in die omgewing, waar die plakkershut geleë is, vererger het.
“As jy in die straat verby ry, sien jy nie eens die plakkershut nie. Hulle (inwoners van plakkershut) het selfs vir hulle ’n pad gemaak deur die bosse om weg te hardloop as dit nodig is,” sê hy.
“Oral in die plakkershut lê daar kondome en onderklere.”
Cordier sê dat hy so gou as moontlik die plakkershut wil afbreek.
Hy voeg by dat prostitusie ’n groot probleem in die weste is.
LEES MEER> Residents want prostitutes removed
Hulle (prostitute) is veral prominent in ’n spruit in Vom Hagenstraat, sê hy.
“Dit bly ’n moelike situasie vir inwoners, polisie en maatskaplike werkers.”
Kaptein Bonginkosi Msimango sê hoewel prostitusie nog steeds plaasvind, was dit onder beheer.
“Inwoners moet ons inligting gee as hulle op iets afkom of as hulle meer weet,” sê Msimango.
“Elkeen het regte, maar dit is baie belangrik dat hul praktyke nie die regte van diegene rondom hulle belemmer nie.”
Cordier sê: “Die polisie is baie vinnig om op te tree as daar ’n klagte is, maar hulle hou hulself blind as die prostitute terug kom.”
Pretoria-Wes GPF-woordvoerder Thesigan Pillay sê dat die polisie min doen om die prostitusie wat plaasvind te bekamp.
Die hoof van Hoërskool Pretoria-Wes, Rita Coetzee, het Donderdag bevestig dat daar geen prostitusie naby die skool plaasvind nie. “Die vroue wat gewoonlik hier naby gewerk het, word nie meer gesien nie.”
Coetzee het gesê dat hulle [die skool], die Tshwane metro en politiekepartye vergader het in die hoop om die situasie op te los. “Die verskillende partye was baie hulpvaardig met skoonmaakaksies wat gereel is.”
Die raadslid van die area kon nie bereik word vir kommentaar nie.
LEES OOK: Prostitution and crime haunt west
’n Onbekende aantal plakkers is verlede maand in die weste van Pretoria ontdek.
DA-raadslid van wyk 55, Frik van Wyk, sê hulle het verlede maand op die plakkers afgekom in Sarellaan in Suiderberg tydens die opvolg van ’n klagte.
Van Wyk sê die plakkers herwin vullis wat hulle bymekaar maak.
Volgens hom is al die plakkers buitelanders.
“Ek en die munisipale plaaslike uitvoerende hoof, Kgomotso Mohlala het ’n besoek aan die plakkers gaan aflê,” het Van Wyk verlede maand gesê.
DA-raadslid, Elma Nel, was ook saam op die besoek.
Nel het saamgegaan, omdat die klagte by haar ingedien is.
“Niemand het die plakkers raakgesien nie, omdat hulle versteek was tussen bome en lang gras,” sê Van Wyk.
“Alhoewel hierdie mense ’n baie goeie ding doen, moes ons hulle vra om die plek te verlaat.”
Sedert Rekord verlede maand oor die plakkers berig het, het hulle die area verlaat.
Eric Cordier by die plakkershut
Die plakkershut wat vermoedelik vir prostitusie gebruik word. Foto: Kayla van Petegem
Onwettige storting het ook toegeneem. Foto: Kayla van Petegem
Recommended Story	Prostitute terug in die weste	SUBSCRIBE to our FREE newsletter Please select gender